NaiveNeuron/SloPal huggingface dataset:
Beblavý, Miroslav, poslanec NR SR (2017-02-10):
Ďakujem pekne, pán predseda. Tento ústavný zákon sa VÚC týka naozaj len veľmi okrajovo, keďže otázka bezpečnosti štátu je primárne otázkou štátnych kompetencií, ale, samozrejme, v prípade takejto situácie má každý existujúci orgán verejnej správy svoju úlohu, a preto zákon, ústavný zákon obsahuje aj VÚC. Ak by sme ich zrušili, treba ich z tohto ústavného zákona odstrániť. Samozrejme, potom je to nutné riešiť nadväzne aj v tzv. obyčajných zákonoch, ale to už riešime v iných novelizáciách. Ďakujem veľmi pekne.
V. Palko, minister vnútra SR: (2004-03-04):
Predmetom novelizácie mali byť najmä tie ustanovenia zákona č. 315/2001 Z. z. v znení neskorších predpisov, ktoré upravujú stupnicu platových taríf a výšku hodnostného príplatku. Na základe zásadných pripomienok uplatnených ministerstvom financií k úprave hodnostného príplatku a k zvýšeniu platových taríf príslušníka Hasičského a záchranného zboru boli obe úpravy z návrhu zákona vypustené. Teda predkladané znenie návrhu novely upravuje, po prvé, stupnicu platových taríf príslušníka Hasičského a záchranného zboru, a to doplnením súm tarifného platu príslušníka Hasičského a záchranného zboru v niektorých platových triedach a stupňoch, ktoré neboli doteraz ustanovené, po druhé, rozšírenie oprávnení príslušníka Hasičského a záchranného zboru obsiahnutých v § 7  zákona č. 315/2001 Z. z., a to o oprávnenie držať, skladovať, prevážať a používať výbušniny a výbušné predmety, najmä v súvislosti so zabezpečením plnenia úloh Hasičského a záchranného zboru uvedených v § 3 ods. 1 písm. j) zákona, po tretie, niektoré skutočnosti dotýkajúce sa služobného pomeru príslušníka, t. j. osobitný spôsob prijímania uchádzača do služobného pomeru, úpravu disciplinárneho konania a zastupovanie nadriadeného. K návrhu novely zákona poslanci Národnej rady uplatnili niekoľko pozmeňujúcich návrhov, ktoré sú vyjadrené aj v spoločnej správe k tomuto návrhu zákona a s ktorými vyslovujem súhlas. Novela zákona vrátane pozmeňujúcich a doplňujúcich návrhov vytvára priaznivejšie podmienky pre prijímanie do štátnej služby v Hasičskom a záchrannom zbore, ako aj pre jej výkon, a teda bude mať pozitívny dopad na zamestnanosť. Z uvedených dôvodov odporúčam Národnej rade postúpenie návrhu do tretieho čítania a následne jeho schválenie. Ďakujem za pozornosť.
Bugár, Béla, podpredseda NR SR (2016-03-23):
Ďakujem pánovi overovateľovi. Vyhlasujem, že Národná rada Slovenskej republiky zvolila predsedov výborov tak, ako pred chvíľočkou nám to oznámil pán overovateľ. Prosím teraz zvolených predsedov výborov, aby zaujali miesta tu za mnou v tej rade a potom budeme, samozrejme, pokračovať ďalším bodom. (Krátka pauza, kým predsedovia výborov zaujali svoje miesta.) Takže ďakujem. Vážené dámy, vážení páni, teda budeme pokračovať, a to pätnástym bodom programu, a teda voľbou ďalších členov Výboru Národnej rady Slovenskej republiky pre európske záležitosti a voľbou náhradných členov tohto výboru . Ako už bolo povedané, podľa príslušných ustanovení zákona o rokovacom poriadku sa členovia výboru pre európske záležitosti volia na základe princípu pomerného zastúpenia politických strán a politických hnutí, za ktoré boli poslanci teda zvolení. Ďalej zákon ustanovuje, že za každého člena tohto výboru Národná rada musí voliť aj náhradného člena výboru. Návrh tlače máte pod č. 12. Bol vypracovaný na základe návrhov jednotlivých poslaneckých klubov a poslancov. Takže otváram rozpravu o tomto bode programu. Nakoľko som nedostal žiadnu písomnú prihlášku, pýtam sa, či sa hlási niekto ústne do rozpravy. Konštatujem, že nie je tomu tak, takže vyhlasujem rozpravu o tomto bode programu za skončenú. A pristúpime teda k hlasovaniu o návrhu na voľbu ďalších členov výboru pre európske záležitosti a náhradných členov tohto výboru, ako je to uvedené v tlači 12. Prosím, prezentujte sa a zároveň aj hlasujte. (Hlasovanie.) Prítomných 142 poslancov, za hlasovalo 142 poslancov. Takže konštatujem, že Národná rada Slovenskej republiky zvolila ďalších členov Výboru Národnej rady pre európske záležitosti a taktiež zvolila aj náhradných členov tohto výboru. Nasleduje teraz šestnásty bod programu, ktorým je voľba ďalších členov výborov Národnej rady Slovenskej republiky (tlač 13). Chcem uviesť, že vám bolo rozdané nové znenie tlače 13, kde je uvedené správne krstné meno poslanca, navrhovaného člena výboru pre pôdohospodárstvo a životné prostredie. Otváram rozpravu k tomuto bodu programu. Konštatujem, že som dostal písomné prihlášky: za klub OĽANO – NOVA Daniel Lipšic a potom ešte písomne pán poslanec Beblavý a pani poslankyňa Simona Petrík. Takže, pán poslanec Lipšic, nech sa páči, máte slovo.
Kvorka, Ján, poslanec NR SR (2019-04-02):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pána poslanca Kondróta, ktorým sa novelizuje zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu a o zmene a doplnení niektorých zákonov.
Pellegrini, Peter, predseda NR SR (2015-04-23):
S reakciou na vaše vystúpenie dve faktické poznámky. Končím možnosť prihlásiť sa s faktickými poznámkami. Pán poslanec Hlina, nech sa páči.
Šíbl, Jaromír, poslanec NR SR (2021-11-04):
Už to všetci videli, už to môžte zvesiť. Ako, ako hovoria... (Prerušenie vystúpenia predsedajúcim.)
Martvoň, Anton, poslanec NR SR (2014-06-04):
Ďakujem pekne. Pán poslanec Lipšic, budem reagovať na tú časť vášho vystúpenia, ktorá sa dotýkala najskôr teda tej ústavy. No ja osobne nevidím problém, že inštitút manželstva bude zakotvený v ústave. To, či už deklaratórne alebo iba takým spôsobom, že pre niekoho to má symbolický význam, už nechám na posúdenie každému. Ale manželstvo je spomínané aj vo Všeobecnej deklarácii ľudských práv OSN z roku 1948, v Európskom dohovore o ľudských právach z roku 1950. Čiže keď je to spomínané v medzinárodných dokumentoch a nikto s tým problém nemá, myslím si, že je aj miesto pre tento inštitút aj v našej ústave. Čo sa týka ešte toho, čo ste spomínali ohľadom kompetencie prezidenta menovať členov Súdnej rady ako takej, ja osobne som bol za to, aby prezident nemal túto kompetenciu, nakoľko, i keď to teraz tak zostane, bude to jediný ústavný orgán, kde členovia teda tohto orgánu, teda Súdnej rady, sú menovaní bez nejakej predchádzajúcej voľby. Čiže pán prezident keď sa rozhodne, že vymenuje troch ľudí, ktorých mu vy, pán Lipšic, navrhnete, môžu, nemusia to byť odborníci, proste budú iba spĺňať kritériá zakotvené v zákone z pohľadu nejakej praxe, teda vzdelania, tak jednoducho ich vymenuje. A tu bude potom priestor práve na ovplyvňovanie Súdnej rady cez týchto troch ľudí priamo prezidentom. Čiže ja osobne myslím si, že našiel sa nejaký konsenzus medzi koalíciou a opozíciou a s týmto konsenzom sa teraz prišlo do pléna. Vo veľkom diskutujete, ale pýtam sa vás, prečo ste sa potom nezúčastnili na odborných pracovných skupinách, kde sa tvrdo diskutovalo so sudcami, so zástupcami sudcov a opozície. Jednoducho bolo to otvorené pre každého, kľudne ste mohli prísť a diskutovať tam. (Reakcia z pléna.) Tu to bolo vo výbore, priamo na výbore to bolo.
B. Bugár, podpredseda NR SR: (2005-06-28):
P. Biroš, poslanec NR SR: Ja k tej prvej časti vystúpenia pána poslanca by som chcel povedať, že tie grafy, on si musí už raz uvedomiť, že teda pokles červeného mäsa išiel preto dole, lebo, nie preto, že je červené, ale preto, že je nezdravé. Takisto maslo, pokles, pretože je nezdravé a sú iné rôzne substitúcie, ktoré sa dnes ako požívatiny, teda berú. Ja myslím, že to je klasický príklad toho, ako som to tu už raz povedal. To heslo v rámci toho, buď fit. Jedzte syry, jedzte maslo, budete ako... A tak ďalej a tak ďalej. Ďakujem.
P. Hrušovský, predseda NR SR: (2004-10-21):
Pristúpime k hlasovaniu o zákone z 22. septembra 2004 o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 920). Prosím pána poslanca Tibora Bastrnáka, aby ako spoločný spravodajca výboru pre zdravotníctvo uviedol návrhy hlasovaní.
Bugár, Béla, podpredseda NR SR (2011-05-20):
Ďakujem veľmi pekne. Otváram rozpravu. Konštatujem, že som nedostal žiadnu písomnú prihlášku poslancov do rozpravy. Pýtam sa, či sa hlási niekto ústne. Nie je to tak. Vyhlasujem rozpravu za skončenú a prerušujem rokovanie o tomto bode programu. Ďakujem. Budeme pokračovať Správou o výsledku hospodárenia Národnej banky Slovenska za rok 2010 , tlač 297. Prosím teraz guvernéra Národnej banky Slovenska Jozefa Makúcha, aby správu uviedol. Nech sa páči, pán guvernér, máte slovo.
Švejna, Ivan, poslanec NR SR (2015-05-12):
Ďakujem. Vážení kolegovia, tí, ktorí máte záujem o dôchodky a chcete si vypočuť, že aký je problém, to znamená o tom krátení, čo som rozprával, tak pán Ďurana z inštitútu INES bude mať prednášku v miestnosti č. 32 o 12.30 hod.
Blaha, Ľuboš, podpredseda NR SR (2024-05-10):
V súlade s rokovacím poriadkom o slovo požiadala ministerka kultúry Martina Šimkovičová. Nech sa páči, pani ministerka, máte slovo.
P. Hrušovský, predseda NR SR: (2004-09-23):
Nech sa páči, pán poslanec.
D. Jarjabek, poslanec: (2009-10-28):
V tejto chvíli ťažko debatovať o tom, čo ste už raz vo výbore predložili a čo sme vlastne zobrali všetci na vedomie s tým, ak si spomínate, že sa o tom budeme baviť v ďalšom výbore. A to bol práve ten výbor, ešte raz opakujem, do ktorého ste neprišli. Ubezpečujem vás, že presne takú istú zodpovednosť, ako pociťujete vy, pociťujeme aj my. No a len taká krátka poznámka na záver. My naozaj s tým nerátame, že by ste vy hlasovali za tento návrh zákona. Vôbec s tým nerátame a v podstate nech by bolo prijaté čokoľvek, vy by ste aj tak za tento návrh zákona nehlasovali. Vy to viete od začiatku, tak sa tu nezavádzajme navzájom. Keby ste totižto za tento zákon hlasovali, stratili by ste agendu. Už by ste potom nemali zajtra o čom hovoriť.  Jednoducho čokoľvek by bolo prijaté z vašich návrhov zákona preto, aby to bol nejaký ústretový krok v rámci nejakého „koalično-opozičného jednania“, to je úplne zbytočné. Vo vašom prípade je to naozaj úplne zbytočné. Ďakujem za pozornosť.
Pellegrini, Peter, predseda NR SR (2015-06-24):
Chcem vás len upozorniť, pán poslanec, že definitívny program a jeho znenie, ako aj termínovanie hlasuje Národná rada svojím hlasovaním, takže musíme rešpektovať program tak, ako je navrhnutý. Pán poslanec Abrhan.
Laurenčík, Milan, podpredseda NR SR (2022-06-15):
Pán poslanec Juraj Krúpa s faktickou poznámkou.
Bugár, Béla, podpredseda NR SR (2011-09-14):
Pán poslanec Kollár.
Sulík, Richard, predseda NR SR (2011-09-13):
Na faktické poznámky reaguje pán poslanec Matej.
Žitňanská, Jana, poslankyňa NR SR (2022-06-14):
Ďakujem veľmi pekne. Ja naozaj len v krátkosti. Veľmi sa teším nielen z tohto návrhu, ale aj z predchádzajúcich troch návrhov, ktoré tu odzneli, pretože je to presne tým smerom, kvôli ktorému sme tu, aby sa ľuďom aj so zdravotným postihnutím, aj tým zraniteľným žilo lepšie a táto konkrétna vec, otcovská dovolenka, je taká moja srdcová záležitosť, keďže som pracovala na tej smernici v Európskom parlamente a som ju spolu vytvárala, tak som veľmi rada, že dnes môžem tu stáť pred vami a že ju môžeme takto spoločne prijať do našej legislatívy. A rovnako tak aj smernicu o dostupnosti tovarov a služieb, ktorú sme prerokovávali v tom predchádzajúcom bode, ale ku ktorej chcem obšírnejšie vystúpiť v druhom čítaní. Tiež som na nej pracovala v Európskom parlamente, takže pre mňa je to aj taká satisfakcia môcť dnes byť tu a byť súčasťou toho procesu, že tieto normy, ktoré sme nastavili v Európskom parlamente, môžeme presadiť aj do našej legislatívy. Ďakujem veľmi pekne.
Laššáková, Jana, podpredsedníčka NR SR (2013-03-19):
Pani poslankyňa Vaľová, nech sa páči.
Cigániková, Jana, poslankyňa NR SR (2018-03-26):
Ďakujem za slovo. Vážení kolegovia, dovoľte mi najprv sa ospravedlniť v prvom rade. (Prerušenie vystúpenia predsedajúcim.)
M. Dzurinda, predseda vlády SR: (2005-05-19):
K tej druhej časti vašej otázky alebo vášho príspevku, áno, je to naozaj pravda. Takéto opatrenia zvažujeme, ale, samozrejme, tak ako aj doterajšiu reformu verejnej správy sprevádzalo finančné krytie, finišujúce fiškálnou decentralizáciou, tak isto aj ďalší, povedzme, prenesený výkon na ďalšie kompetencie, ak by k nim došlo, tak budú sprevádzané takýmto finančným krytím.
Blanár, Juraj, podpredseda NR SR (2021-02-25):
Pán poslanec Peter Vons, nech sa páči.
Danko, Andrej, predseda NR SR (2019-09-13):
Poslanec Farkašovský.
Mihalik, Marcel, poslanec NR SR (2022-06-16):
Týmto sme hlasovali o všetkých pozmeňujúcich a doplňujúcich návrhoch. Pán predseda, dajte teraz hlasovať o tom, že prerokovaný návrh zákona prerokujeme v treťom čítaní ihneď.
Hrnčiar, Andrej, podpredseda NR SR (2017-02-02):
Pán minister...
M. Sabolová, poslankyňa: (2002-06-20):
J. Migaš, predseda NR SR: Pán minister chce reagovať? F. Hajnovič, minister financií SR: Ja by som chcel požiadať s vaším súhlasom, teda pána predsedu, že vám odpoviem aj na ďalšie otázky, ktoré súvisia s činnosťou daňového riaditeľstva a vy ste teraz položili doplňujúcu otázku - Úrad daňového preverovania. Ak s tým súhlasíte, tak by som odpovedal aj na tieto otázky, možno to k sebe patrí. J. Migaš, predseda NR SR: No to záleží od pani poslankyne, pretože otázky boli vyžrebované a ja by som mal dodržať poradie, ale ak pani poslankyňa sťahuje tieto otázky. Tak nech sa páči, k Daňovému riaditeľstvu, pán minister. F. Hajnovič, minister financií SR: Chcel by som povedať, že nielen v tomto prípade, ale myslím si, že mi to potvrdia kolegovia z ostatných rezortov, teda ministri, že pomerne veľký nárast pracovníkov súvisí so zabezpečovaním tých úloh, ktoré sú spojené s prístupovým procesom. Je známe, že minulý rok sme len na tento účel zvýšili limity počtu pracovníkov. Musím povedať, že ma to ako ministra financií, samozrejme, veľmi neteší, ten počet je totiž pomerne veľký, asi 830 ľudí bolo prijatých len na zabezpečovanie týchto úloh a okrem iného aj na Daňové riaditeľstvo. Chcem tým povedať, že zatiaľ nemáme jednoducho dosť ľudí, ktorí vytvárajú potrebnú administratívnu kapacitu na zabezpečovanie týchto úloh a tento problém, priznám sa, vzniká aj na daňovej správe alebo teda na Daňovom riaditeľstve. Čo sa týka toho, myslím si, že to bola podstata otázky, že veľká časť ľudí je skutočne spojená so zabezpečovaním úloh, ktoré súvisia s integráciou. Vy ste položili aj ďalšie otázky, ale tie korešpondujú s tým, čo vám mám odpovedať, tak neviem, preto som sa pýtal. J. Migaš, predseda NR SR: Pani poslankyňa, súhlasíte, aby vaše ďalšie otázky, ktoré sa týkajú daňových úradov... (Hlasy z pléna.) Dobre. Ďalšiu otázku položila pani poslankyňa Sabolová ministrovi zdravotníctva Romanovi Kováčovi: „Ako je možné, že ekonomický odbor Ministerstva zdravotníctva Slovenskej republiky oznámil žiadateľovi o finančné prostriedky pre HOSPIC ešte pred schválením vo vláde?“ Nech sa páči, pán minister. R. Kováč, minister zdravotníctva SR: Vážená pani poslankyňa, vážený pán predseda, vážené pani poslankyne, páni poslanci, ja to rozšírim. My sme to neoznámili len žiadateľovi, ale oznámili sme to celému Slovensku, pretože po vyjdení zákona o verejných informáciách sme zverejnili návrh ministerstva zdravotníctva 13. mája 2002 na internete, takže bol voľne dostupný každému. Vzhľadom na to, že niektorí poskytovatelia zjavne nedisponujú prístupom na internet, žiadali oznámenie písomne a my sme náš návrh, to bol návrh ministerstva zdravotníctva, oznámili už niektorým žiadateľom 11. júna 2002. Ďakujem. J. Migaš, predseda NR SR: Pani poslankyňa Sabolová.
Gibalová, Monika, poslankyňa NR SR (2012-12-07):
Ďakujem veľmi pekne, pani predsedajúca. Nuž, pani poslankyňa Vaľová, stačí sa pozrieť do tej tabuľky. Aj na rok 2014 a 2015 z 265 mil. eur vami schváleného rozpočtu o 83,5 % viac, ako predstavuje číslo z roku 2012, zrazu sa prepadáte na rok 2014 60,1 mil. eur a 2015 18,9 mil. eur. Čiže bublina spľasne, pani Vaľová.
Beluský, Martin, poslanec NR SR (2022-02-11):
Ďakujem za slovo, pán podpredseda. Vážené panie poslankyne, páni poslanci, návrh zákona, ktorým sa mení zákon č. 245/2008 o výchove a vzdelávaní a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony, predkladajú do Národnej rady Slovenskej republiky poslanci za politickú stranu Kotlebovci – Ľudová strana Naše Slovensko Marian Kotleba, Martin Beluský, Marek Kotleba a Stanislav Mizík. Cieľom tohto predloženého návrhu zákona je zvrátiť trend obezity u detí a mládeže a dosiahnuť zníženie existujúceho deficitu v príjme pozitívnych nutrientov vo výžive a súčasne dosiahnuť zníženie rizikových faktorov výživy tým, že sa zakáže predaj nezdravých potravín a nápojov v školách a školských zariadeniach. Viacej uvediem v rozprave, do ktorej sa hlásim ako prvý.
M. Číž, podpredseda NR SR: (2008-02-14):
(Hlasovanie.) Prítomných 131 poslancov, za návrh 111 poslancov, zdržalo sa 20 poslancov. Konštatujem, že uvedené návrhy zo spoločnej správy sme schválili.
Mora, Ján, poslanec NR SR (2018-09-18):
Poslanci za stranu Kotleba – Ľudová strana Naše Slovensko Marian Kotleba, Rastislav Schlosár, Ján Mora, Stanislav Mizík a Natália Grausová predkladajú do Národnej rady Slovenskej republiky návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Cieľom predloženého návrhu zákona je dôslednejšia a prísnejšia ochrana štátnych symbolov Slovenskej republiky pred akýmkoľvek hanobením, a to zavedením nového trestného činu hanobenia štátnych symbolov Slovenskej republiky. Viac už poviem v rozprave, do ktorej sa hlásim ako prvý. Ďakujem.
V. Veteška, podpredseda NR SR: (2006-02-02):
Pani navrhovateľka, želáte si vystúpiť? Nech sa páči, máte slovo.
P. Hrušovský, podpredseda NR SR: (2001-12-04):
Návrh sme schválili.
Laššáková, Jana, podpredsedníčka NR SR (2014-10-17):
Pán poslanec Fecko s reakciou. Nech sa páči.
Pamula, Peter, poslanec NR SR (2019-10-16):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, hlasovať o bodoch 1 až 17 spoločne s odporúčaním gestorského výboru schváliť.
B. Bugár, podpredseda NR SR: (2004-09-22):
Pán poslanec Danko tiež máte procedurálny návrh?
Košútová, Magda, poslankyňa NR SR (2012-07-26):
Ďakujem pekne. Pán predseda, dajte, prosím, hlasovať o tom, že Národná rada Slovenskej republiky predložený návrh zákona prideľuje na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a výboru Národnej rady Slovenskej republiky pre pôdohospodárstvo a životné prostredie. Ďalej dajte hlasovať o tom, aby určila hlasovaním, že Výbor Národnej rady Slovenskej republiky pre pôdohospodárstvo a životné prostredie je gestorský výbor, a prerokujú tieto výbory ihneď.
Brocka, Július, poslanec NR SR (2010-12-10):
Posledný bod vyňatý na osobitné hlasovanie zo spoločnej správy bol bod 23 so stanoviskom gestorského výboru opäť schváliť.
Šefčík, Marek, poslanec NR SR (2023-06-22):
26. V § 32 ods. 11 sa slová „§11 ods. 6“ nahrádzajú slovami „§ 11 ods. 7“. 27. V § 32a ods. 1 v bode 6 sa slová „§ 11 ods. 6“ nahrádzajú slovami „§ 11 ods. 7“. 28. V § 36 ods. 6 písm. c) sa slová „§ 11 ods. 6“ nahrádzajú slovami „§ 11 ods. 7“. 29. V § 37 ods. 1 písm. a) sa slová „ § 11 ods. 3“ nahrádzajú slovami „§ 11 ods. 4“. 30. V § 37 ods. 1 písm. b) sa slová „§ 11 ods. 6“ nahrádzajú slovami „§ 11 ods. 7“. 31. V § 37 ods. 1 písm. c) sa slová „§ 11 ods. 8“ nahrádzajú slovami „§ 11 ods. 9“. 32. V § 37 ods. 3 sa slová „§ 11 ods. 3“ nahrádzajú slovami „§ 11 ods. 4“. 33. V § 38 ods. 1 sa slová „§ 11 ods. 11“ nahrádzajú slovami „§ 11 ods. 12“. 34. V § 38 ods. 4 sa slová „§ 11 ods. 3“ nahrádzajú slovami „§ 11 ods. 4“ a slová „§ 11 ods. 6 a 8“ sa nahrádzajú slovami „§ 11 ods. 7 a 9“. 35. V § 39 ods. 2 písm. d) sa slová „§ 11 ods. 3“ nahrádzajú slovami „§ 11 ods. 4“.“ Nasledujúce body sa primerane prečíslujú. Tento bod nadobúda účinnosť 1. januára 2024, čo sa premietne do článku upravujúceho účinnosť. 3. V čl. XIV sa za bod 24 vkladá nový bod 25, ktorý znie: „25. V § 46a sa slová „§ 11 ods. 6" nahrádzajú slovami „§ 11 ods. 7“.“ Nasledujúce body sa primerane prečíslujú. Tento bod nadobúda účinnosť 1. januára 2024, čo sa premietne do článku upravujúceho účinnosť. Skončil som, ďakujem.
Hrnčiar, Andrej, podpredseda NR SR (2017-02-01):
Ďakujem. Chce k rozprave zaujať stanovisko spravodajca? Nie je tomu tak, prerušujem rokovanie o tomto bode programu. A pristúpime k prvému čítaniu o vládnom návrhu zákona, ktorým sa mení zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 347, návrh na jeho pridelenie na prerokovanie výborom je v rozhodnutí č. 362. Prosím, pána ministra Richtera, aby aj tento vládny návrh zákona uviedol.
Náhlik, Peter, poslanec NR SR (2018-05-16):
Ďakujem veľmi pekne, pani predsedajúca. Kolegyne, kolegovia, dovoľte, aby som prečítal zápisnicu. Zápisnica o výsledku tajného hlasovania o návrhu na voľbu člena Rady pre vysielanie a retransmisiu, ktoré sa konalo 16. mája 2018. Na tajné hlasovanie o návrhu na voľbu člena Rady pre vysielanie a retransmisiu bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady pre vysielanie a retransmisiu všetci poslanci odovzdali hlasovacie lístky. Zo 132 odovzdaných hlasovacích lístkov bolo 12 neplatných a 120 platných. Podľa platných hlasovacích lístkov overovatelia zistili, že za: – Dušan Budzak: hlasovalo za 4, hlasovalo proti 77 a zdržalo sa hlasovania 39; – Pavol Holeštiak: 82 za, 26 proti, 12 sa zdržalo hlasovania a – Natáliu Holinovú: 33 za, 59 proti a 28 sa zdržalo hlasovania. Na voľbu člena Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rady pre vysielanie a retransmisiu zvolený Pavol Holeštiak. Overovatelia poverujú svojho člena, teda mňa, oznámiť výsledok hlasovania Národnej rade Slovenskej republiky. Ďakujem.
Hrnčiar, Andrej, podpredseda NR SR (2016-05-19):
Poprosím overovateľov, ak sú prítomní, pána poslanca Puciho, pána poslanca Šucu, pána poslanca Želiezku, pána poslanca Kmeca, aby prišli na grémium. (Po zasadnutí poslaneckého grémia.)
Ďuriš Nicholsonová, Lucia, podpredsedníčka NR SR (2018-09-20):
Teraz poprosím spravodajcu z navrhnutého gestorského výboru pre životné prostredie pána poslanca Pavelku.
Bugár, Béla, podpredseda NR SR (2016-04-28):
Nech sa páči, prezentujme sa a hlasujme. (Hlasovanie.) Prítomných 129 poslancov, za 55, proti 4, zdržalo sa 65 poslancov, nehlasovali 5. Konštatujem, že návrh nebol schválený. Takže, vážené kolegyne, vážení kolegovia, ďakujem. (Reakcie z pléna.) Prepáčte, ak poznáte rokovací poriadok, o tom môže rozhodnúť predsedajúci. Keď chcete, môžem dať hlasovať. Ako chcete. Vaša voľba. (Reakcia z pléna.) Dobre, nech sa páči, prezentujme sa a hlasujme o návrhu pána poslanca Lipšica, aby ústavnoprávny výbor riešil túto situáciu, ktorú sme tu mali. (Hlasovanie.) Prítomných 127, za 52, proti 43, zdržalo sa 30, nehlasovali 2. Konštatujem, že tento návrh nebol prijatý. Ďakujem za účasť. Vyhlasujem 3. schôdzu za konečnú a skončenú. (Reakcie z pléna.) Takže 17. mája budeme mať ďalšiu schôdzu. (Rokovanie 3. schôdze NR SR sa skončilo o 17.17 hodine.)
Petrák, Ľubomír, poslanec NR SR (2016-06-07):
Ďakujem pekne. Vážený pán poslanec Lipšic, Winston Churchill povedal: „Verím len štatistikám, ktoré som sám sfalšoval.“ Vy veríte iba vyšetrovateľom, ktorých ste sám menoval. Vy veríte iba policajným riaditeľom, ktorých ste sám menoval, vy veríte iba prokurátorom, ktorých ste navrhol vy alebo vaša politická strana, vy veríte iba sudcom, ktorých ste nominovali vy alebo vaši blízki. Ale týmto sa ešte nezaraďujete medzi velikánov politiky. (Potlesk.)
Glváč, Martin, podpredseda NR SR (2019-04-02):
Pán poslanec Tittel, poprosím kľud v sále.
Nicholsonová, Lucia, podpredsedníčka NR SR (2016-04-27):
Pán poslanec Dostál, chcete reagovať? Nech sa páči, máte slovo.
Kollár, Boris, predseda NR SR (2023-05-09):
(Zaznievanie gongu.) Vážené pani poslankyne, páni poslanci, budeme pokračovať v prerušenom rokovaní. Než vám dám slovo, kolegovia, tak podávam procedurálny návrh, aby sme o bode 58 programu, to je tlač 1505, hlasovali zajtra, teda v stredu 10. mája, o jedenástej. Je, prosím, všeobecný súhlas? (Reakcie z pléna.) Nie? Tak dávam o tom hlasovať. Prosím, prezentujme sa a hlasujeme. (Reakcie z pléna.) 1505, zajtra o jedenástej. (Hlasovanie.) Prítomných 127 poslancov, za 71, proti 25, zdržalo sa 29, 2 nehlasovali. Uvedené sme schválili. Navrhujem, aby sa o tlačiach 1235 a 1040 hlasovalo v rámci tohto bloku ako posledné. Preto lebo je tu pán minister a chce otvoriť rozpravu. Takže aby sme najprv teraz mali set hlasovaní a potom budú posledné dva body, ktoré otvorí pán minister. Tam sa budeme zdržiavať, aby kto chce odísť, nech si odíde, ale aby sme to takto... takže aby sme to takto na seba dali. Takže bude to v rámci týchto hlasovaní a nepôjdete prvý, ale pôjdete v tomto rade posledný. Je, prosím, všeobecný súhlas? (Reakcia z pléna.) Hlasovanie o tomto bude zajtra o jedenástej. Áno, zajtra o jedenástej. Áno. Prosím, je všeobecný súhlas? (Súhlasná reakcia pléna.) Áno. Ďakujem pekne a tým pádom pristúpime... a prepáčte, ešte sú tuná dva procedurálne návrhy. Pani poslankyňa Kolíková a pán poslanec Suja. Nech sa páči, pani poslankyňa, máte slovo.
Mego, Jaroslav, poslanec NR SR (2024-02-13):
Vážený pán predseda, v rozprave vystúpili traja poslanci. Bol podaný jeden pozmeňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 51 spoločnej správy spoločne s odporúčaním gestorského výboru schváliť.
Figeľ, Ján, podpredseda NR SR (2012-06-19):
Posledná faktická, pán poslanec Martvoň.
Bugár, Béla, podpredseda NR SR (2011-03-25):
O slovo sa hlási pán spravodajca poslanec Kaník, nech sa páči.
P. Hrušovský, predseda NR SR: (2003-12-12):
(Hlasovanie.) 146 prítomných, 69 za, 48 proti, 29 sa zdržalo. Návrh sme neschválili. Štvrtý návrh.
Bugár, Béla, podpredseda NR SR (2019-06-27):
Ďakujem. Prosím spoločného spravodajcu z výboru pre sociálne veci poslanca Jozefa Buriana, aby podal správu o výsledku prerokovania tohto návrhu.
Paška, Pavol, predseda NR SR (2013-11-26):
Pán poslanec Lipšic.
T. Cabaj, poslanec: (2004-04-29):
Jedným z tých základných by malo byť, čo by si pán minister mal uvedomiť, že „práca chvatná, málo platná“. Už vo výbore, dokonca v ústavnoprávnom výbore boli predložené návrhy od poslancov, aby účinnosť tohto zákona bola posunutá na neskorší termín. Vtedy ste to odmietali, dokonca nepodporili ste to ani tu v parlamente, asi ste to mali zle prepočítané, pretože čas ukázal, že pravdu mali tí poslanci, ktorí navrhovali, aby účinnosť tohto zákona bola na neskorší termín. Keďže sme teraz len pri skrátenom konaní, nemá význam hovoriť o tom ďalšom, čo bude prebiehať v rámci druhého čítania, kde už je možné potom predložiť pozmeňujúce návrhy. Tak iba toľko vám chcem pripomenúť, pán minister, že pouvažujte aj nad tým, či ten termín, ktorý momentálne vláda predložila, je vôbec reálny, aby sme znova „nešaškovali“ v tomto parlamente. Ďakujem pekne.
Laurenčík, Milan, podpredseda NR SR (2022-02-15):
Prosím, prezentujme sa a hlasujme. (Hlasovanie.) Prítomných 119, za 86, proti 0, zdržalo sa 31, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Blanár, Juraj, podpredseda NR SR (2021-05-04):
Vážené panie poslankyne, páni poslanci, budeme pokračovať druhým čítaním o vládnom návrhu zákona, ktorým sa mení a dopĺňa zákon č. 307/2016 Z. z. o upomínacom konaní a o doplnení niektorých zákonov a ktorými sa menia a dopĺňajú niektoré zákony. Vládny návrh zákona je pod parlamentnou tlačou 439, správa výborov má parlamentnú tlač 439a. Poprosím teraz pani ministerku spravodlivosti Slovenskej republiky Máriu Kolíkovú, aby vládny návrh zákona odôvodnila. Vážené panie poslankyne, páni poslanci, poprosím o pokoj v rokovacej sále, slovo má pani ministerka. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 307/2016 Z. z. o upomínacom konaní a o doplnení niektorých zákonov a ktorými sa menia a dopĺňajú niektoré zákony , tlač 439.)
Laurenčík, Milan, podpredseda NR SR (2021-05-03):
Pán poslanec Igor Kašper má faktickú poznámku, nech sa páči.
P. Hrušovský, predseda NR SR: (2003-05-20):
M. Maxon, poslanec: ... a využívania poslancov Národnej rady. Prečo to v tomto kontexte hovorím? Pretože jednoducho v tomto prípade napriek tomu, že som presvedčený, že neboli naplnené a nie sú naplnené príslušné ustanovenia § 89, tak nikto v tejto rokovacej sále si politicky, sociálne a spoločensky nemôže dovoliť za toto skrátené legislatívne konanie nezahlasovať. A tento návrh má, samozrejme, ešte iný rozmer. Hovorím stále o skrátenom legislatívnom konaní, nie, pán minister, o skrátenom pripomienkovom konaní, ako ste vy konštatovali, predpokladám, že skrátené pripomienkové konanie už máte za sebou, tu rokujeme o skrátenom legislatívnom konaní. Toto skrátené legislatívne konanie má dva dôležité body, prvý, ten vecný, že vláda Slovenskej republiky sa venuje problematike dôchodcov a že prostredníctvom skráteného legislatívneho konania chce upraviť požitky v súvislosti s dôchodkovým zabezpečením. Pre mňa, vážené dámy a páni, ale tento návrh na skrátené legislatívne konanie má aj ďalší principiálny rozmer. Pri jeho hodnotení ma, samozrejme, nemusí zaujímať a ani nemôže zaujímať, či tripartitné rokovania uviazli a z akých dôvodov uviazli. Jednoducho to, že bude treba a je potrebné dôchodky valorizovať, vláde Slovenskej republiky muselo byť zrejmé už podľa ostatných štatistických ukazovateľov. Ale, vážené dámy a páni, v dôvodovej správe k tomuto skrátenému legislatívnemu konaniu je uvedené, že tento návrh treba prerokovať v skrátenom legislatívnom konaní, aby nedošlo k ohrozeniu základných ľudských práv. Prečo túto skutočnosť zdôvodňujem? No jednoducho preto, vážené dámy a páni, že vláda Slovenskej republiky sa úplne explicitne na dokumente, ktorý nám predložila, priznáva, že vládne takým spôsobom, že sú ohrozené ľudské práva občanov tejto krajiny. (Potlesk.) Veď to sú absolútne bezprecedentné veci, ktoré si tu, všetci kolegovia, bez vážnejšieho povšimnutia prečítate a o ktorých tu zahlasujete. Veď to, čo sa tu teraz deje, to nie je záležitosť neočakávaná, to je jednoducho nečinnosť vlády, nezodpovedné konanie vlády. A ak vláda nekoná vo veciach, kde má konať, ak vláda nekoná zodpovedne, tak porušuje Ústavu Slovenskej republiky a nielen rokovací poriadok, tak ako tu stále opakujeme. Ďakujem pekne za pozornosť. (Potlesk.)
P. Paška, predseda NR SR: (2008-06-17):
Faktická poznámka, pani poslankyňa Laššáková.
Šíbl, Jaromír, poslanec NR SR (2021-03-31):
Vážené pani poslankyne, vážení páni poslanci, vážený pán minister, Národná rada Slovenskej republiky uznesením č. 531 z 26. januára 2021 pridelila vládny návrh zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov a ktorým sa mení a dopĺňa zákon č. 184/2006 Z. z. o pestovaní geneticky modifikovaných rastlín v poľnohospodárskej výrobe v znení zákona č. 78/2008 Z. z. (tlač 363), na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výbor žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor uznesením č. 233 z 11. marca 2021 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 94 z 15. marca 2021 s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča o bodoch spoločnej správy č. 1 až 10 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný vládny návrh zákona schváliť s pripomienkami. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 100 zo dňa 16. marca 2021. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Nicholsonová, Lucia, poslankyňa NR SR (2014-11-09):
Ďakujem pekne. Milý pán kolega Blaha, ja mám v ostatnom čase trochu zvýšenú hladinu hCG hormónu, a tak mi možno odpustíte, že vám poviem, že vo mne ste pri tom vašom vystúpení vzbudili normálne taký pocit materinský, si vás tak materinsky objať a vás pohladiť a vám tak materinsky vysvetliť, že slušná krajina nefunguje tak, že tu cez nastrčené firmy a cez nastrčených ľudí v správnych a dozorných radách nemocníc budete tunelovať a kradnúť a my vás potom za to budeme chváliť. Takto to nefunguje v tom svete, vážený pán kolega Blaha. Ja neviem, teraz možno budem ako emotívnejšia ešte o niečo viacej, ale ja skutočne neviem, že či vám niektorým v tej piešťanskej nemocnici neurobili zadarmo lobotómiu, lebo ja si inak neviem vysvetliť, že čomu na tejto jednoduchej vete nerozumiete. Firma Medical Group, známa z piešťanskej kauzy predraženého cétečka, v ktorej pôsobil váš pán Paška, sídli v Belize v tej iste chalúpke ako finančná skupina Penta. Zastavte ma, ak ste v tejto vete niečomu neporozumeli. V slušnej krajine by toto bol dôvod na to, aby celá vláda podala demisiu, vážený pán Blaha. Ďakujem. (Potlesk.)
Laššáková, Jana, podpredsedníčka NR SR (2012-11-30):
Pán poslanec Kamenický, nech sa páči.
Kotleba, Marian, poslanec NR SR (2018-05-28):
Pán poslanec Krajniak, ja vám tiež ďakujem za vaše vystúpenie, preukazuje, že aj keď v mnohých otázkach sa naozaj, naozaj nemusíme, tak v týchto zásadných veciach jednoducho ľudia povedia to, čo cítia a ako to vnímajú. Tiež vám ďakujem najmä za ten osobný príklad s tými vašimi rodičmi, aj keď nebol nejaký brutálny, ale bol osobný a to sa cení. Chcem sa ale spýtať na tých, na tie športovkyne z NDR, tam ste spomínali, že či by to nebolo vhodné na ten potrat do tých 12. týždňov, lebo mne sa zdá brutálna a neprijateľná absolútne tá myšlienka toho otehotňovania ako programovej činnosti, ktorá má tie hormóny vyprovokovať a už nie je potom otázka následne tých potratov, samozrejme, oni to brali asi ako jeden cyklus, takže toto keby ste možno, ak uznáte za vhodné, trošku upresnili, lebo som to nepochopil. No a čo sa týka celkového zhodnotenia, ja verím, že aj vďaka vášmu vystúpeniu možno naozaj sa nám podarí presvedčiť taký počet poslancov a poslankýň, že budeme mať možnosť o týchto veciach, ktoré aj my, aj vy ste nadhodili, rozprávať v druhom čítaní. Ďakujem.
Bugár, Béla, podpredseda NR SR (2019-11-27):
Prezentujme sa a hlasujme o bode č. 6. (Hlasovanie.) Prítomných 127, za 1, proti 37, zdržalo sa 82 poslancov, 7 nehlasovali. Bod č. 6 zo spoločnej správy nebol schválený.
Šeliga, Juraj, podpredseda NR SR (2020-09-25):
Pán poslanec Kremský.
P. Paška, predseda NR SR: (2006-12-14):
Prvá otázka je od pána poslanca Tomáša Galbavého a znie: „Pán predseda vlády, v sobotu na sneme vašej strany ste za najväčšie úspechy vašej vlády označili výsledky v sociálnej oblasti – ľuďom ste za 150 dní vládnutia dali toľko, čo predchádzajúca vláda neurobila za celých 8 rokov. Zároveň ste konštatovali, že ekonomika ide vysokým tempom, investori prichádzajú a darí sa korune. Pán premiér, vymenujte, prosím, zákony, ktorými ste dosiahli také zvýšenie rastu ekonomiky, podporili príchod investorov, zvýšenie zamestnanosti ako aj rast koruny, ktorý vašej vláde umožnil dávanie ľuďom. Prosím o stručné vyjadrenie sa, aby mi ostal čas na položenie doplňujúcej otázky.“ Pán podpredseda, nech sa páči, odpovedajte.
Vaľová, Jana, poslankyňa NR SR (2016-09-12):
Ďakujem pekne. Vážená pani kolegyňa, ja si myslím, že v tom, v čom vás podporujú kolegovia, že teda ste hendikepovaná, že trošku možno tuná zbúrate bariéry, to je v poriadku. Ja sa ale chcem spýtať jednu vec. Myslím si, že táto budova má viacej – neviem presne, lebo to hľadám – ako 20 alebo 30 rokov. Neboli tu žiadne bezbariérové prístupy. Ja sa chcem spýtať iné, vedenie Národnej rady vám vychádza v ústrety? Lebo ja pravidelne počujem do mikrofónu, aké máte problémy, pravidelne to tu riešime, všetci, aj keď my na to nemáme právomoc a máme riešiť zákony. Ale verím tomu, a to by som sa chcela spýtať, či vám vychádza vedenie Národnej rady v ústrety? Ja si myslím, že takéto priestory rozbúrať, prebúrať, kde je mramor, nie je jednoduché. Ale ide to postupne a či tu bude jeden človek, ktorý je hendikepovaný, dvaja alebo traja, si myslím, že tá jedna plošina bude slúžiť všetkým a bude už priestor do budúceho obdobia, keď takáto situácia vznikne. Ale takáto situácia tu nebola. Čo sa týka jednej veci, by som chcela, lebo ste takisto v strane OĽANO, ale nedá mi, lebo často sa tu nerozprávame o rokovacom poriadku, často tu nedávame pozmeňováky, alebo často nehovoríme odborne, ale rozprávame o tom, ako sme zbierali, ako sme robili prieskum na odvolanie Kaliňáka. No, že sa nehanbíte OĽANO. V Humennom ste si podali papier, že poslankyňa Národnej rady príde medzi občanov, aby sme jej povolili vstup na pešiu zónu. A mne volali ľudia, vôbec ste nepovedali, že sa bude jednať o nejakú demonštráciu. Práve preto sa ohlasuje mesto, aby mesto vedelo, aké má zaujať bezpečnostné opatrenia. Ľudia volali na mestský úrad, skoro sa strhlo k bitke a vy ste tam mali 15-ročné deti zaplatené, vytiahli transparenty proti Kaliňákovi a robili ste zber podpisov a žiadna poslankyňa tam nebola. A že vraj je to pojazdné auto poslankyne Národnej rady. Viete, aké bolo rozhorčenie v Humennom? O akom prieskume robíte, hovoríte? To bol nátlak. Ja vám donesiem telefonáty rozhorčených občanov, kde mi pán povedal: „Keby slečny, ktoré tam boli za 5 euro, nemali, nemali 15 rokov, tak ich vyfackám.“ Sami sa fackáte pred Bonaparte, opoziční poslanci a chcete to robiť aj v iných mestách. Ďakujem. (Potlesk.)
Hort, Milan, podpredseda NR SR (2011-09-13):
Pán poslanec Ondruš bol posledným prihláseným do rozpravy ústne a teraz sa, pardon, písomne. A teraz sa pýtam, kto sa hlási do rozpravy ústne? Pán poslanec Július Brocka, pán poslanec Ján Počiatek, pán poslanec Dušan Muňko a pán poslanec Ľudovít Kaník. Pýtam sa, či ešte je niekto, aby sme znova nemuseli tu riešiť nejaký konflikt. Nie. Celkom štyria páni poslanci. Uzatváram možnosť prihlásiť sa do rozpravy. A slovo dávam pánovi poslancovi Júliusovi Brockovi.
Brocka, Július, poslanec NR SR (2013-12-13):
Pán predseda, chcem vás požiadať po dohode aj s kolegami spolupredkladateľmi o presunutie bodu 67 z rokovania tejto schôdze na januárovú schôdzu. To je tlač 786.
Klus, Martin, podpredseda NR SR (2019-12-03):
Pokiaľ, pokiaľ je všeobecný súhlas, poprosím ešte tridsať sekúnd. Nechajte pána poslanca dorozprávať. Nech sa páči.
Tabák, Romana, poslankyňa NR SR (2021-05-07):
Ďakujem veľmi pekne za slovo. Vážené kolegyne, vážení kolegovia, dnes mám tridsať rokov, oslavujem svoje narodeniny, a preto by som vám chcela prečítať môj obľúbený výrok od Martina Luthera Kinga: „Život nám kladie najvytrvalejšiu otázku: „Čo robíš pre druhých?“.“ Takže dúfam, že sa toho budeme držať. (Potlesk.) Pekný deň.
Kočiš, Eduard, poslanec NR SR (2022-04-28):
S ďalšou faktickou pán poslanec Kočiš.
A. Belousovová, podpredsedníčka NR SR: (2008-11-27):
(Hlasovanie.) Prítomných 125 poslancov, za 125 poslancov, proti 0, zdržalo sa 0, nehlasovalo 0. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem, pani spravodajkyňa. Ešte procedurálny? Pán predseda výboru Mamojka, nech sa páči.
Laššáková, Jana, podpredsedníčka NR SR (2015-04-22):
Pán poslanec Jasaň, nech sa páči.
Dostál, Ondrej, poslanec NR SR (2021-03-17):
Ďakujem za reakcie. Pán poslanec Kéry, áno, ja chcem, aby sme sa vrátili pred rok 2010, aby sme sa vrátili k stavu, keď nikto nebude strácať slovenské občianstvo proti vlastnej vôli. Spomenul ste tu maďarský zákon. Ja neschvaľujem ten maďarský zákon, ale je to, je to maďarský zákon, nie je zákon slovenský. My máme riešiť slovenské zákony, nie maďarské zákony a len pripomínam, že aj slovenský zákon o občianstve v minulosti umožňoval nadobudnúť štátne občianstvo napríklad zahraničným Slovákom bez toho, aby mali pobyt na území Slovenskej republiky. Čiže my sme robili niečo podobné, ako to potom urobila Orbánova vláda, a tiež sme nepredpokladali, že keď americkí Slováci získajú slovenské občianstvo, že im kvôli tomu bude zanikať americké občianstvo. Naprávať stratu občianstva na základe zákona smernicou mi príde teda dosť nedôstojné, aby občania najprv stratili slovenské občianstvo, a potom dobre, veľkoryso im umožníme, že nech si požiadajú, aby, aby ho získali naspäť. To sa mi zdá nevhodné a nesprávne riešenie. Pán poslanec Kočiš, ten príklad s vojnou a brannou povinnosťou, no ako bolo by to fajn, len však množstvo ľudí má už teraz dvojaké občianstvo. Čiže ak toto bude problém, že budeme bojovať s Maďarskom alebo Českom, alebo inou krajinou, tak takisto tomu budú čeliť viacerí ľudia. Nepredpokladám, že by takáto absurdná situácia nastala. Sme členskými krajinami Európskej únie a neverím, že proti sebe ešte niekedy budeme bojovať. Pán poslanec Suja, áno, v niektorých krajinách je možné iba jedno občianstvo, tak logicky tam, tam nie je možné získať občianstvo iného štátu bez straty toho pôvodného. Ale predovšetkým zrejme nemajú v ústave napísané, že nikomu nemožno odňať štátne občianstvo proti jeho vôli, a my to v ústave máme napísané.
Danko, Andrej, predseda NR SR (2016-05-19):
Hlasovania, tak...
P. Paška, predseda NR SR: (2009-03-11):
(Hlasovanie.) 123 prítomných, 46 za, 11 proti, 66 sa zdržalo. Ani tieto body sme neschválili.
Laurenčík, Milan, podpredseda NR SR (2021-11-11):
Pán podpredseda, opäť máte päť minút na reakciu.
Žilinka, Maroš, generálny prokurátor SR (2024-02-15):
Pán poslanec, ja som sa nielen stretol s predsedom Národnej rady Slovenskej republiky, ja som ho najskôr oslovil listom, potom sme mali spoločné rokovanie a následne som zaslal pomerne rozsiahly materiál, ktorý bol spracovaný v časti korupcie až do paragrafového znenia. Mal riešiť korupciu z hľadiska rozsahu, z hľadiska trestných sadzieb a z hľadiska dosahu na premlčacie lehoty. Ako som povedal, Slovenská republika musí vytvoriť koncepčný systém garantujúci ochranu práv a záujmov obetí násilných trestných činov. Prokuratúra v tomto smere môže byť vzorom. To vám garantujem. Či je to aj v iných oblastiach, mimotrestných, to je druhá otázka. A pokiaľ sa bavíme o premlčacích lehotách, tá debata, ktorú som zaznamenal v ostatnom čase a do nej sa nebudem ja zapájať, pretože to je politicko-emotívna debata, nie odborno-právna. Áno? Pretože tak, ako je faktom, že dĺžka premlčacej doby nemá absolútne žiaden vplyv na motiváciu obete spáchaného trestného činu oznamovať skôr alebo neskôr spáchanie trestného činu, tak je faktom aj to, že čím neskôr sa trestný čin ohlási, tým je ťažšie zdokumentovateľný. A práve preto tu musí byť koncepčný systém, ktorý umožní týmto poškodeným osobám, tým obetiam prekonať to, tú prvotnú traumu z ataku agresora, aby umožnil čo najskôr sa postaviť tomuto agresorovi zoči-voči. Ale to musia byť všetky orgány: zdravotníctvo, psychológia, právne poradenstvo. Áno, aj polícia a prokuratúra, ktorá musí mať špecialistov na túto oblasť. Preto je ťažko diskutovať, vytiahnuť z tej skladačky, z tej mozaiky, z tých puzzlov jeden jediný okamžik a o ňom sa začať baviť. Bavme sa o koncepčnom riešení problematiky. Ďakujem pekne.
Hrušovský, Pavol, podpredseda NR SR (2010-08-06):
Pán poslanec Rafaj chce reagovať na vystúpenia pánov poslancov. Nech sa páči, pán poslanec Rafaj.
Hrnčiar, Andrej, podpredseda NR SR (2017-04-06):
Ďakujem, ďalším vystupujúcim v rozprave je pán poslanec Mihál, ktorý požiadal o predĺženie času vystúpenia v ústnej rozprave, tak sa pýtam, či je všeobecný súhlas. Z pléna. (Súhlasná i nesúhlasná reakcia pléna.) Tak, poprosím, ozvalo sa nie, takže máte 50 % úspešnosť, pán poslanec, minule vám to vyšlo, dneska nie, takže...
Hrnčiar, Andrej, podpredseda NR SR (2019-09-17):
Otváram rozpravu. Do rozpravy som dostal dve písomné prihlášky od poslancov Jozefa Mihála a Mariána Viskupiča. Nech sa páči, pán poslanec Mihál.
Klus, Martin, poslanec NR SR (2019-09-19):
Ďakujem za slovo. Opäť ako spolupredkladateľ by som chcel podporiť tento návrh zákona. Skutočne tu ide o nemalé verejné prostriedky, ktoré sú vynakladané zbytočne. A tak ako povedal kolega poslanec Miroslav Ivan, jedná sa samozrejme aj o problém časový, ktorý tak isto je v tomto prípade zbytočný pri odstraňovaní týchto nálepiek. Takže na prvý pohľad maličkosť, ale v skutočnosti pomerne zaujímavá zmena, ktorá môže uľahčiť život všetkým motoristom na Slovensku. A preto sa prihováram, aby sa toto plénum povznieslo nad to, že to predkladá opozícia, a tento návrh podporilo. Ďakujem pekne.
Baláž, Radovan, poslanec NR SR (2018-11-29):
Ďakujem pekne za slovo, pani predsedajúca. Vážený pán minister, vážení kolegovia, vážené kolegyne, dovoľte mi teda ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1132). Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 1431 z 23. októbra 2018 pridelila vládny návrh zákona na prerokovanie týmto výborom a to: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K tomuto vládnemu návrhu zákona zaujali výbory nasledovné stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, ústavnoprávny výbor a aj výbor pre hospodárske záležitosti. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené v bode IV spoločnej správy. Gestorský výbor odporúča o návrhoch výboru Národnej rady, ktoré sa uvedené v spoločnej správe nachádzajú, hlasovať takto: o bodoch spoločnej správy 1 až 10 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 362 z 26. novembra 2018 a týmto uznesením som bol zároveň určený za spravodajcu o predmetnom vládnom návrhu zákona. Ďakujem, pani predsedajúca, skončil som. Ešte sa hlásim do rozpravy ako prvý.
Hrnčiar, Andrej, podpredseda NR SR (2017-10-19):
Prosím, prezentujte sa hlasujme. (Hlasovanie.) Prítomných 135, za 101, proti 7, zdržalo sa 27. Sme v treťom čítaní , otváram rozpravu k tretiemu čítaniu. Končím možnosť nahlásiť sa do rozpravy, do rozpravy sa neprihlásil nikto. Pristúpime k hlasovaniu o návrhu zákona ako o celku.